Ehdotus neuvoston asetukseksi (Euratom, EHTY, EY) Euroopan yhteisöjen yleiseen talousarvioon sovellettavan 21 päivänä joulukuuta 1977 annetun varainhoitoasetuksen muuttamisesta /* KOM/96/0351 lopull. - CNS 96/0189 */



Virallinen lehti nro C 296 , 08/10/1996 s. 0013



Ehdotus neuvoston asetukseksi (Euratom, EHTY, EY) Euroopan yhteisöjen yleiseen talousarvioon sovellettavan 21 päivänä joulukuuta 1977 annetun varainhoitoasetuksen muuttamisesta (96/C 296/05) KOM(96) 351 lopull. - 96/0189(CNS) (Komission esittämä 29 päivänä heinäkuuta 1996) EUROOPAN UNIONIN NEUVOSTO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 78 h artiklan, ottaa huomioon Euroopan talousyhteisön perustamissopimuksen ja erityisesti sen 209 artiklan, ottaa huomioon Euroopan atomienergiayhteisön perustamissopimuksen ja erityisesti sen 183 artiklan, ottaa huomioon komission ehdotuksen, ottaa huomioon tilintarkastustuomioistuimen lausunnon, ottaa huomioon Euroopan parlamentin lausunnon, sekä katsoo, että olisi muutettava Euroopan yhteisöjen yleiseen talousarvioon sovellettava 21 päivänä joulukuuta 1977 annettu varainhoitoasetus (1), jäljempänä "varainhoitoasetus", erityisesti toimielinten varainhoidon parantamiseksi, maksusitoumusten hallinnoinnissa esiintyy toisinaan huomattavia viivästyksiä, ja sen vuoksi olisi tehostettava voimassa olevien maksusitoumusten valvontaa, on tarpeen varmistaa, että allekirjoitusoikeuden luovuttamista valvotaan tiukasti, ja tätä varten on säädettävä, että jos toimenhaltija on käyttänyt valtaa, jota hänelle ei ole luovutettu suoraan eikä välillisesti, tai jos hän on ylittänyt hänelle nimenomaisesti siirretyn toimivallan, häneen voidaan kohdistaa kurinpitomenettely ja hänet voidaan tarvittaessa saattaa korvausvelvolliseksi, alihankinnan käyttöön yhteisöohjelmien hallinnoinnissa on sovellettava aiheellisia säännöksiä, joiden avulla voidaan taata toimien avoimuus ja määritellä, millä tavoin otetaan huomioon alihankkijalle syntyvät korkotulot, joita voidaan käyttää kyseessä olevan toiminnan rahoittamiseen, varainhoidon valvoja vastaa toimielimensä sisäisestä tilintarkastuksesta, ja sen vuoksi häntä on kuultava, kun otetaan käyttöön tai muutetaan inventaariojärjestelmiä tai tulojen ja menojen hyväksyjien käyttämiä varainhoitojärjestelmiä, ja muutoinkin varainhoidon erittely on toimitettava hänen tarkastettavakseen, on otettava huomioon varainhoidossa käytettävien automaattisten tietojenkäsittelyjärjestelmien vaatimukset, on kehitettävä kirjanpitojärjestelmää, on lisättävä varainhoitoasetukseen sopivat säädökset perinteisten omien varojen huomioon ottamiseksi, koska ne poikkeavat luonteeltaan yhteisöjen muista omista varoista (alv- ja BKTL-varat), on tarpeen valvoa, että toimielimen tekemät oikeudelliset sitoumukset vastaavat tarkoin varainhoidon valvojan tarkastettavaksi tulevia, yleiseen kirjanpitoon merkittäviä maksusitoumuksia, mutta jättää kuitenkin riittävä määräaika oikeudellisten sitoumusten tekemiselle sellaisissa tapauksissa, joissa komission periaatepäätösten katsotaan merkitsevän menoihin sitoutumista, on hyödyllistä vahvistaa määräaika varainhoidon valvojan hyväksymismerkinnän antamisesta kieltäytymisen huomiotta jättämistä koskevan menettelyn aloittamiseksi sen moitteettoman toiminnan varmistamiseksi, tarkastuslausuman laatimisen vuoksi on tehostettava inventaariossa tarvittavaa kurinalaisuutta määrittelemällä tulojen ja menojen hyväksyjän ja tilinpitäjän tehtävät, on suotavaa muuttaa valtuutusmenettelyä, joka koskee EMOTR:n tukiosaston määrärahojen siirtämistä luvusta toiseen, myöntämällä komissiolle lisäaikaa siirtoehdotuksensa esittämiseen, on muutettava varainhoitoasetuksen IX osasto sen säännösten yhdenmukaistamiseksi avoimuuden, julkisuuden ja vapaan kilpailun periaatteiden kanssa, jotka on mainittu sopimusten tekemistä koskevissa neuvoston direktiiveissä ja Euroopan yhteisön allekirjoittamissa kansainvälisissä sopimuksissa, ON ANTANUT TÄMÄN ASETUKSEN: 1 artikla Muutetaan varainhoitoasetus seuraavasti: 1. Muutetaan 1 artikla seuraavasti: a) Korvataan 7 kohdan ensimmäinen alakohta seuraavasti: "7. Sellaisiin oikeudellisiin velvollisuuksiin, jotka liittyvät kauemmin kuin yhden varainhoitovuoden ajan toteutettavaan toimintaan, ja niitä vastaaviin maksusitoumusehdotuksiin sisältyy toteuttamista koskeva määräaika, jonka kuluessa toteuttaminen on saatettava päätökseen. Tämä määräaika on merkittävä maksusitoumusehdotuksiin, ja se on täsmennettävä aiheellisella tavalla edunsaajalle tukea myönnettäessä. Ne maksusitoumusten osat, joita mahdollisesti ei ole toteutettu kuuden kuukauden kuluttua tämän määräajan päättymisestä, vapautetaan 7 artiklan 6 alakohdan säännösten mukaisesti." b) Lisätään 7 kohtaan neljäs alakohta seuraavasti: "Siinä tapauksessa määräaikaa on mukautettava maksusitoumusehdotukseen sovellettavaa menettelyä noudattaen ja mukautuksesta on ilmoitettava edunsaajalle sopimukseen lisättävällä liitteellä tai muulla aiheellisella oikeudellisella tavalla." 2. Muutetaan 7 artikla seuraavasti: a) Toisen kohdan a alakohdan ensimmäiseen luetelmakohtaan tehtävä korjaus ei aiheuta muutosta suomenkieliseen toisintoon. b) Korvataan 6 kohdan ensimmäinen alakohta seuraavasti: "Määrärahojen vapautuminen, joka aiheutuu niiden hankkeiden, joihin määrärahat on talousarviossa osoitettu, osittaisesta tai täydellisestä toteuttamatta jättämisestä, sellaisissa budjettikohdissa, joissa eritellään maksusitoumusmäärärahat ja maksumäärärahat, sitä varainhoitovuotta seuraavien varainhoitovuosien aikana, jota varten määrärahat on otettu talousarvioon, johtaa pääsääntöisesti vastaavien määrärahojen peruuntumiseen. Muussa tapauksessa mahdollisesti aiheetta maksetut määrät on perittävä takaisin." 3. Muutetaan 22 artikla seuraavasti: a) Lisätään 4 kohtaan neljäs alakohta seuraavasti: "Toimenhaltijaan, joka hyväksyy maksusitoumuksen tai maksumääräyksen ilman suoraa tai välillistä valtuutusta tai ylittää tässä toimessa hänelle nimenomaisesti siirretyn toimivallan rajat, voidaan kohdistaa kurinpitomenettely ja hänet voidaan saattaa korvausvelvolliseksi V osaston määräysten mukaisesti." b) Lisätään uusi kohta seuraavasti: "4. a) Kun komissio tiettyjen ohjelmiensa toteuttamiseksi turvautuu alihankintaan, tehtäviin sopimuksiin on sisällytettävä kaikki asianmukaiset määräykset alihankintaan liittyvien toimien avoimuuden varmistamiseksi 139 artiklassa tarkoitettujen soveltamista koskevien yksityiskohtaisten sääntöjen mukaisesti. Siinä tapauksessa, että alihankkijalle suoritetuista maksuista kertyy korkotuloja, joita voidaan käyttää kyseisen toiminnan rahoittamiseen, menetellään seuraavasti: - näistä varoista kertyvät korkotulot peritään takaisin määräajoin, vähintään kuuden kuukauden välein, ja kirjataan tulotaulukkoon, - samalla avataan samansuuruinen määräraha sekä maksusitoumuksiin käytettävinä määrärahoina että maksumääräyksiin käytettävinä määrärahoina ja kirjataan se menotaulukkoon samaan kohtaan kuin alkuperäinen meno." 4. Korvataan 24 artiklan neljäs ja viides alakohta seuraavasti: "Varainhoidon valvojaa on kuultava, kun hänen toimielimessään otetaan käyttöön tai muutetaan kirjanpitojärjestelmiä ja inventaariojärjestelmiä sekä tulojen ja menojen hyväksyjien käyttämiä varainhoitojärjestelmiä. Hänellä on pääsy tällaisten järjestelmien tietoihin. Varainhoidon valvoja suorittaa valvonnan tarkastamalla menoja ja tuloja koskevat asiakirjat ja suorittamalla tarvittaessa tarkastuksia paikan päällä. Varainhoidon valvoja suorittaa sisäistä tarkastusta 139 artiklassa tarkoitettujen soveltamissäännösten mukaisesti." 5. Lisätään 25 artiklan neljännen alakohdan jälkeen alakohta seuraavasti: "Tilinpitäjää on kuultava, kun tulojen ja menojen hyväksyjän käyttämiä varainhoitojärjestelmiä otetaan käyttöön tai muutetaan, jos niiden avulla on tarkoitus toimittaa tietoja keskuskirjanpitoon. Hänellä on oikeus päästä pyynnöstä tällaisten järjestelmien tietoihin." 6. Muutetaan 27 artikla seuraavasti: a) Poistetaan 2 kohdasta f) alakohta, jolloin g) alakohdasta tulee f) alakohta ja h) alakohdasta g) alakohta. b) Lisätään 2 kohdan jälkeen uusi kohta seuraavasti: "3. Poiketen siitä, mitä 4 artiklassa säädetään, niiden palautusten määrä, jotka jäsenvaltiot ovat maksaneet yhteisöille toimitettujen tavaroiden tai palvelujen hintaan sisältyneiden verojen osalta Euroopan yhteisöjen erioikeuksista ja vapauksista tehdyn pöytäkirjan mukaisesti, kirjataan talousarvioon nettomääräisinä. Edellä mainittuja verojen palautuksia seurataan kirjanpidossa erikseen." c) Tällöin 3 kohdasta tulee 4 kohta ja 4 kohdasta 5 kohta. d) Korvataan 5 kohdassa, josta tulee 6 kohta, kirjain "g)" kirjaimella "f)" ja kirjain "h)" kirjaimella "g)". 7. Lisätään 28 artiklaan uusi kohta seuraavasti: "3. Poiketen siitä, mitä 1 kohdassa säädetään, neuvoston päätöksen (EY) N:o 94/728 2 artiklan 1 ja 2 kohdassa määritellyistä omista varoista, jotka jäsenvaltiot maksavat määrättyinä eräpäivinä, ei laadita ennakkoarviota saatavista ennen kuin jäsenvaltiot antavat varat komission käyttöön. Sen sijaan toimivaltainen tulojen ja menojen hyväksyjä laatii niitä koskevan perintämääräyksen. Mainitun päätöksen 2 artiklan 1 kohdan a ja b alakohtiin liittyvien saatavien osalta perintämääräykset laaditaan jäsenvaltioiden kuukausittain toteamien ja edelleen komissiolle suorittamien maksujen määrän perusteella. Perintämääräykset toimitetaan varainhoidon valvojalle hyväksymismerkinnän antamista varten. Kun varainhoidon valvoja on antanut perintämääräyksille hyväksymismerkintänsä, tilinpitäjä kirjaa ne kirjanpitoon 139 artiklassa tarkoitettujen soveltamista koskevien yksityiskohtaisten sääntöjen mukaisesti." 8. Muutetaan 36 artikla seuraavasti: a) Ensimmäiseen kohtaan tehtävä korjaus ei aiheuta muutosta suomenkieliseen toisintoon. b) Korvataan 2 ja 3 kohta seuraavasti: "2. Sellaiset komission päätökset, jotka se on tehnyt niiden säännösten mukaisesti, joissa sille annetaan lupa myöntää taloudellista tukea erilaisten rahastojen tai toimien puitteissa, vastaavat menoihin sitoutumista, sanotun kuitenkaan rajoittamatta 99 artiklan soveltamista. Jos kuitenkin toteuttamiselle on näissä päätöksissä edellä mainittuja säännöksiä sovellettaessa vahvistettu jokin toinen määräaika, kyseiset menoihin sitoutumiset kattavat niihin liittyvien yksittäisten oikeudellisten sitoumusten kokonaiskulut vuoden n+1 joulukuun 31 päivään asti. Ensimmäisessä alakohdassa tarkoitetun toteuttamisajan kuluessa tulojen ja menojen hyväksyjä kirjaa kunkin yksittäisen oikeudellisen sitoumuksen tekemisen keskuskirjanpitoon merkitsemällä sen vähennetyksi ensimmäisessä alakohdassa tarkoitetusta maksusitoumuksesta. Ilmoitetun määräajan umpeuduttua toteuttamatta jäänyt saldo vapautetaan. 3. Edellä 1 ja 2 kohdan soveltamista koskevissa edellytyksissä on varmistettava tosiasiallisia tarpeita vastaavalla tavalla, että maksusitoumukset ja menojen hyväksyminen merkitään kirjanpitoon täsmällisesti ja että erilliset oikeudelliset sitoumukset vastaavat komission päätökseen perustuvaa talousarvion kokonaissitoumusta. Nämä säännöt vahvistetaan 139 artiklassa tarkoitettujen soveltamista koskevien yksityiskohtaisten sääntöjen mukaisesti." 9. Korvataan 39 artiklan toinen ja kolmas alakohta seuraavasti: "Jos varainhoidon valvoja ei hyväksy menoa ja tulojen ja menojen hyväksyjä pitäytyy ehdotuksessaan, asia on saatettava 22 artiklan 1 ja 2 kohdassa tarkoitetuista toimielimistä kyseessä olevan toimielimen ylimmän toimivallan käyttäjän käsiteltäväksi kahden kuukauden kuluessa mainitusta kieltäytymisestä. Lukuun ottamatta tapauksia, joissa on kyse siitä, ovatko määrärahat käytettävissä, toimielimen ylin toimivallan käyttäjä voi omalla vastuullaan tehdä asianmukaisesti perustellun päätöksen jättää kieltäytyminen huomiotta. Päätös on täytäntöönpanokelpoinen siitä päivästä alkaen, jolloin varainhoidon valvoja on kieltäytynyt antamasta hyväksymismerkintäänsä. Päätös on tehtävä viimeistään vuoden n+1 15 päivänä helmikuuta. Se annetaan tiedoksi varainhoidon valvojalle. Kunkin toimielimen ylin toimivallan käyttäjä antaa kuukauden kuluessa tilintarkastustuomioistuimelle tiedon kaikista tällaisista päätöksistä." 10. Lisätään 44 artiklan kolmanteen luetelmakohtaan ilmaisun "kansallisena valuuttana ilmaistuna" jälkeen seuraavaa: "Jos maksumääräykset toimitetaan pankkiin magneettisessa muodossa, määrää ei ole tarpeen merkitä kirjaimin,". 11. Lisätään 65 artiklan toisen alakohdan jälkeen kolme uutta alakohtaa seuraavasti: "Tulojen ja menojen hyväksyjän tilinpitäjän teknisesti avustamana luoman inventaariojärjestelmän, jota hän johtaa tilinpitäjän teknisen valvonnan alaisena, on annettava keskuskirjanpidolle toimielimen rahoitustaseen laatimisessa tarvittavat olennaiset tiedot. Tätä varten inventaario- ja kirjanpitojärjestelmät on järjestettävä siten, että voidaan varmistaa niiden sisältämien tietojen yhtäpitävyys ja taata liiketoimien tilintarkastuskelpoisuus alkaen omaisuuden hankinnasta sen omaisuusluetteloon kirjaamiseen ja käytöstä poistamiseen tai romuttamiseen asti. Kukin toimielin antaa omalta osaltaan taseeseensa kirjatun omaisuuden säilyttämistä koskevat säännökset ja määrittää siitä vastuussa olevat hallinnolliset yksiköt." 12. Muutetaan 70 artikla seuraavasti: a) Korvataan ensimmäisessä kohdassa ilmaisu "talousarvion tilit" ilmauksella "kulu- ja tuottotilit". b) Korvataan toisen kohdan a alakohta seuraavasti: "a) kulu- ja tuottotilit, jotka jakautuvat kahteen eri luokkaan: - talousarvion kulu- ja tuottotilit, joiden perusteella voidaan seurata talousarvion toteuttamista ja selvittää varainhoitovuoden tulos, - talousarvioon kuulumattomat kulu- ja tuottotilit, jotka lisätään edelliseen luokkaan, jolloin saadaan selville laajennettu kirjanpitotulos,". 13. Lisätään artikla seuraavasti: "70 a artikla Varallisuuden arvon alenemisen huomioon ottamisen osalta poistoja ja varausten muodostamista koskevat säännöt määritellään 139 artiklassa tarkoitetuissa soveltamista koskevissa yksityiskohtaisissa säännöissä." 14. Korvataan 79 artikla seuraavasti: "Kukin toimielin toimittaa viimeistään maaliskuun 1 päivänä komissiolle tiedot, joita se tarvitsee tulostilin ja taseen laatimiseksi, sekä osuutensa 80 artiklassa tarkoitettuun selvitykseen varainhoidosta, toimitettuaan ne ensin oman toimielimensä varainhoidon valvojalle." 15. Korvataan 104 artiklan toisessa kohdassa ilmaus "kuukautta" ilmauksella "21 päivää". 16. Korvataan 109 artiklan kolmas kohta seuraavasti: "Edunsaaja toimittaa komissiolle hyväksymistä varten tiedot lopputuloksesta, johon saatujen tarjousten tarkastelussa on päädytty, sekä sopimuksen tekemistä koskevan ehdotuksen. Edunsaaja allekirjoittaa sopimukset, lisäsopimukset ja kustannusarviot ja ilmoittaa niistä komissiolle. Komissio tekee tarvittaessa yksittäisiä maksusitoumuksia sopimusten, lisäsopimusten ja kustannusarvioiden osalta 36-39 artiklassa tarkoitettuja menettelytapoja noudattaen. Yksittäiset maksusitoumukset vähennetään 106 artiklan 2 kohdassa tarkoitettuja rahoitussopimuksia koskevista maksusitoumuksista 36 artiklan 2 kohdan toisen alakohdan mukaisesti." 17. Korvataan 112 artikla seuraavasti: "Poiketen siitä, mitä IV osastossa säädetään, tämän jakson määräyksiä sovelletaan tapauksiin, joissa komissio toimii hankintaviranomaisena Euroopan yhteisöjen talousarviosta rahoitettavien ulkosuhteisiin liittyvien tukien yhteydessä sellaisten urakka-, hankinta- ja palvelusopimusten saamiseksi, joita urakka-, hankinta- ja palvelusopimusten yhteensovittamisesta annettujen neuvoston asetusten määräykset tai maailmankauppajärjestö WTO:ssa solmittu julkisia hankintoja koskeva monenkeskinen sopimus eivät koske." 18. Korvataan 113 artikla seuraavasti: "Euroopan yhteisöjen talousarviosta ulkosuhteisiin liittyvien tukien edunsaajien hyväksi rahoitettaviin urakka-, hankinta- ja palvelusopimuksiin sovellettava menettely vahvistetaan rahoitussopimuksessa tai sopimuksessa, jäljempänä ilmaistut periaatteet huomioon ottaen." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 356, 31.12.1977, s. 1, asetus sellaisena kuin se on viimeksi muutettuna 18 päivänä syyskuuta 1995 tehdyllä neuvoston asetuksella (EY, Euratom, EHTY) N:o 2335/95 (EYVL N:o L 240, 7.10.1995, s. 12)